బోండా ఉమామహేశ్వర రావు

బోండా ఉమామహేశ్వర రావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన విజయవాడ సెంట్రల్ నుండి రెండుసార్లు ఎమ్మెల్యేగా గెలిచాడు.
రాజకీయ జీవితం
బోండా ఉమామహేశ్వర రావు 2004లో తెలుగుదేశం పార్టీ ద్వారా రాజకీయాల్లోకి వచ్చి 2009లో విజయవాడ తూర్పు నియోజకవర్గ టిక్కెట్ కేటాయించగా ఆ తరువాత జరిగిన పరిణామాల వల్ల సీటును గద్దె రామ్మోహన్ రావుకు టీడీపీ కేటాయించింది. 2010లో నియోజకవర్గాల పునర్విభజనలో విజయవాడ సెంట్రల్ నియోజకవర్గం నూతనంగా ఏర్పడడంతో ఆయన ఈ నియోజకవర్గం టీడీపీ ఇన్‌చార్జ్‌గా ఉంటూ పార్టీ బలోపేతానికి కృషి చేసి 2014లో జరిగిన శాసనసభ ఎన్నికలలో టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి పూనూరు గౌతమ్ రెడ్డి పై 27,161 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. 

బోండా ఉమా 2018లో తిరుమల తిరుపతి దేవస్థానం (టీటీడీ) బోర్డు సభ్యుడిగా నియమితుడయ్యాడు. 2019 సార్వత్రిక ఎన్నికలకు ముందు ఆ పదవికి రాజీనామా చేసి,   2019లో జరిగిన ఆంధ్రప్రదేశ్ శాసనససభ ఎన్నికలలో విజయవాడ సెంట్రల్ నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్‌ఆర్‌సీపీ అభ్యర్థి మల్లాది విష్ణు చేతిలో 25 ఓట్ల స్వల్ప తేడాతో ఓడిపోయాడు.    

బోండా ఉమా 2024లో జరిగిన ఆంధ్రప్రదేశ్ శాసనససభ ఎన్నికలలో విజయవాడ సెంట్రల్ నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్‌ఆర్‌సీపీ అభ్యర్థి వెలంపల్లి శ్రీనివాస్ పై  68,886 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై, నవంబర్ 12న శాసనసభలో విప్‌గా నియమితుడయ్యాడు.

 పార్టీ పదవులు 
బోండా ఉమామహేశ్వర రావు పరిటాల రవి చనిపోయిన తర్వాత టీడీపీ అనంతపురం ఇన్‌చార్జ్‌గా, ఆ తరువాత టీడీపీ ఆధికార ప్రతినిధిగా, టీడీపీ ఉపాధ్యక్షుడిగా, టీడీపీ పొలిట్ బ్యూరో సభ్యుడిగా పార్టీలో వివిధ హోదాల్లో పని చేసి పార్టీ కార్యక్రమాలు నిర్వహిస్తూ వైఎస్‌ఆర్‌సీపీ ప్రజా వ్యతిరేక విధానాలపై పోరాటం చేశాడు.

మూలాలు

వర్గం:ఆంధ్రప్రదేశ్ శాసన సభ్యులు (2014)
వర్గం:కృష్ణా జిల్లా నుండి ఎన్నికైన శాసన సభ్యులు
వర్గం:కృష్ణా జిల్లా రాజకీయ నాయకులు
వర్గం:కృష్ణా జిల్లా వ్యక్తులు